Kan forældre tillade sig at slukke for internettet?

- De har nok ikke kunne finde hende.

- Så slukker man for nettet, så kommer de frem.

Sådan skriver Peter H i den mest populære af de 31 kommentarer, jv.dk's læsere har skrevet om en politiforretning lørdag aften. Et barns skrig havde nemlig fået naboer til at tilkalde ordensmagten, til det der hedder 'husspektakler', og da politiet nåede frem, viste det sig, at det var familiens 14-årige datter, der i raseri havde skreget fordi forældrene havde slukket for intetnettet.

Uopdragne møgunger

- Sikke en opførsel barnet har..., skriver Carina A i sin kommentar.

- Sådanne uopdragne møgunger, skulle bare have så hatten passer, skriver Jonas K, mens Carina J ikke er så sikker på, at det handler om opdragelse:

-Jeg har en søn med autisme.

- Hvis det var sket her hjemme, var han os flippet fuldstændig skråt!

.- Det gør han jævnligt, over mindre ting i min verden, men ikke i hans.

- Jeg kan være glad for mine naboer ikke ringer efter politiet, hver gang. For så ville de sku få travlt.

Jeg er 48 - jeg ku' også have skreget

- Så det handler ikke altid om opdragelse, skriver Carina, og Joan P erkender i si kommentar, at hun faktisk også godt kan finde på at råbe af internetforbindelsen:

- Selv jeg går i panik, når nettet er nede. Og kan også råbe pænt højt.

- Men nok ikke længe nok til at politiet kommer på besøg. Og jeg er kun 48 , skriver Joan.

Hvad mener du? Er du afhængig af din netforbindelse?